حفنى احمد حسن

حفنى أحمد حسن او الريس حفنى هو مغنى شعبى مصرى صعيدى من فرسان الموال الصعيدى كان بيغنى فى إذاعة اسكندريه المحلية من بدايه الستينات و كان ليه جمهور كبير من محبينه و قدم كتير من الأغانى.

الفنان حفنى كان متجوز من المطربه الشعبيه السكندريه "روح الفؤاد" صاحبة اغنيه (سوق بينا يا اسطى على الكورنيش) و هى بتعتبر علامه من علامات الفن البلدى الشعبى زى بدريه السيد, بنت الشاعر الشعبى حنفى البنجاوى و ابنه احمد المغنى الشعبى.
 حياته 
اتولد حفنى فى محافظة قنا و نقلت أسرته للإسكندرية و استقر فى عدد من البيوت فى منطقة بحرى ما بين المنشية و الأنفوشى, اشتغل فى مجال المعمار فى بداية حياته, ابتدا بتقديم الكتير من الأغانى كهاوى و التقطه زكريا الحجاوى زى كتير من رواد الغنا الشعبى فى مصر بس رفض يغنى من تأليف الحجاوى أو غيره و فضل أنه يغنى على طريقته الخاصة, قبل ثورة 23 يوليه بشويه انتشرت اغانىه اللى كتبها بنفسه على نمط «التربيع الصعيدى» و بلحن واحد متكرر مأخوذ من الفولكلور.

و فى فترة الخمسينيات اتفاجئ مره الصبح بواحد بيخبره بأن الرئيس جمال عبد الناصر موجود فى استراحته بالإسكندرية و عاوز يشوفه و اعتبرها هزار بس فى اليوم التانى لاقى نفسه وش لوش قدام الرئيس و غنا مقطع من أغنية و اتفاجئ بأن ناصر بيبكى و قله بأن الأغنيه دى كانت ونيسه فى الفالوجا لحرب فلسطين, و أنه بيحب صوته و طلب منه أنه يسجل اغانىه على أسطوانات, و من هنا ابتدت أغانيه تنتشر فى كل مصر.

 من اغانيه 
 فوزى وانصاف
 شفيقه ومتولى
 مواويل
 والله انا سايبك مش ندمان
 يا كداب
 انا الغربة طالت على
 الناس الأصيلة ما يميلوش
 قصة اولاد متولى
 أنا مظلوم
 ازاى تعاشر أبو وشين
 إنت غرامك شاغل بالي
 الحق عليا انا غلطان
 اخلص معايا وانا وياك
 أصفى معاك
 أنا مظلوم

 مصادر 

 السيرة الذاتية من موقع موالى  

تصنيف:مغنيين شعبيين
تصنيف:مغنيين مصريين
تصنيف:سوهاجيين